У першым паўгоддзі ў раёне здадзена ў эксплуатацыю 3794 квадратныя метры жылля, што складае 63 працэнты ад гадавога задання. Новы шматкватэрны жылы дом упрыгожыў Бягомль. Да канца года будзе завершана будаўніцтва аднатыпнага шматпавярховіка ў Докшыцах. Даволі хутка “растуць” дамы ў новым жыллёвым мікрараёне “Раённая бальніца”. Для індывідуальнага будаўніцтва ў ім праектам прадугледжана выдзяленне 71 зямельнага ўчастка. На сённяшні дзень 45 з іх ужо маюць сваіх гаспадароў. У асноўным гэта маладыя сем’і, якія пажадалі свой дом будаваць сваімі рукамі.